Jesus Is King

Jesus Is King er det niende studioalbumet til Kanye West. Albumet ble først kjent som Yandhi på Wests Instagram- og Twitter-profil 18. september 2018. Med et minimalistiske platecoveret av en MiniDisc med lilla tape som ble sammenlignet med Wests sjette studioalbum, Yeezus (2013). Dette førte til spekulasjoner om det kan være en oppfølger til albumet. Yandhi er et portmanteau av «Ye» og «Gandhi» akkurat som Yeezus er et portmanteau for «Ye» og «Jesus».

Yandhi gikk igjennom to store forsinkelser. Albumet første utgivelsesdato var satt til 29. september 2018, før det ble flyttet til 23. november 2018. September utsettelsen skyldtes at West søkte inspirasjon i Afrika, mens utsettelsen i november var begrunnet med at West innså at albumet ikke var klart etter en fremføring på Camp Flog Gnaw Carnival.

29. august 2019 publiserte Wests kone, Kim Kardashian, et håndskrevet notat over et prosjekt kalt Jesus Is King på hennes Twitter-profil. Utgivelsesdatoen for studioalbumet var satt til 27. september 2019.  Albumet ble forsinket for tredje gang og endret utgivelsesdatoen til 29. september 2019; det ble ingen utgivelse denne datoen. Albumet ble utgitt samtidig som konsertfilmen med samme navn 25. oktober 2019.

Bakgrunn
I februar 2015 uttalte Rick Rubin som var eksekutiv produsent for Yeezus, at det eksisterte flere alternative versjoner av Yeezus med opptil flere sanger som ikke enda er utgitt. I august 2017 opprettet GOOD Music artisten CyHi the Prynce en Spotify spilleliste med seks utilgjengelige spor fra et album med tittelen Yeezus 2. Dette gikk ubemerket inntil to måneder, før det ble oppdaget.

I juli og august 2018 utga West singlene «XTCY», som ble ekskludert fra hans forrige album Ye, og «I Love It» et samarbeid med den amerikanske rapperen Lil Pump.

Innspilling og produksjon

August – november 2018: Yandhi, Chicago og Uganda 

West spilte inn Yandhi for første gang i hjembyen Chicago, Illinois. 11. september 2018 bekreftet West et kommende samarbeid med den amerikanske rapperen 6ix9ine. Senere i september delte West et utdrag fra hans nye musikk på Instagram, med hint om et mulig samarbeid med Chance the Rapper, Ty Dolla $ign, Taylor Bennett, Rhymefest, G Herbo og Ronny J. West kunngjorde også at han jobbet på et samarbeidsprosjekt med Chance, Good Ass Job.

Albumet Yandhi var første satt til å bli utgitt 29. september 2018. Den samme kvelden/datoen var West musikalsk gjest for premieren av sesong 44 av Saturday Night Live. West fremførte en sensurert versjon av «I Love It» med Lil Pump, etterfulgt av en tidligere innspilt sang som var ment for albumet K.T.S.E. sammen med Teyana Taylor, med tittelen «We Got Love». Han avsluttet programmet med låten «Ghost Town» sammen med 070 Shake og Kid Cudi. For ukjente grunner ble ikke albumets innhold introdusert eller diskutert, og det ble ikke gitt noen indikasjon på når den offisielle utgivelse skulle være. For promotering av det nye albumet ble det benyttet en iMessage meldingsboble med innholdet «YANDHI 9 29 18», som refererer til den første utgivelsesdatoen. Meldingsboblen ble delt på Wests respektive sosiale medier-kontoer. Før den første utgivelsesdatoen kunngjorde den amerikanske rapperen Young Thug at han aldri ville snakke med West igjen «hvis han ikke får være med på» Yandhi. Wests kone, Kim Kardashian, annonserte senere den nye utgivelsesdatoen, 23. november 2018 (samme dato som Black Friday) etter at West hevdet at de tidligere albumene han hadde utgitt var som «superhelt rehabilitering», og at han trengte å fullføre albumet i Afrika.

West reiste til Afrika i midten av oktober 2018 for å bearbeide, samt fullføre albumet. 14. oktober 2018 begynt West på nytt å jobbe med albumet i et studio satt opp i Uganda. 18. oktober var han tilbake i Chicago.

Etter en Kids See Ghosts opptreden ved Tyler Creators Camp Flog Gnaw Carnival, twitret West at han følte at albumet ikke var ferdig, og at han ville «kunngjøre utgivelsesdatoen når det er ferdig», med det utsetter albumet på ubestemt tid. I januar 2019 begynte West å reise mellom Los Angeles og hans nye bolig i Miami. I Miami har han spilt inn ny musikk med Lil Wayne, 2 Chainz, Timbaland, Migos, Grizzley og YNW Melly.

I januar 2019 fremførte West og et kor to sanger som ikke har blitt utgitt med tittelen «The Storm», som tidligere hadde blitt lekket med vokal fra Ty Dolla Sign og XXXTentacion, og «The Garden» som er en sang av samarbeidspartner Ant Clemons under en søndagsgudstjeneste. Senere samme måned benektet en representant for West et rykte om at  Yandhi  ikke ble utgitt på grunn av en label uenighet.

Desember 2018 – september 2019: Sunday Service, leaks og Jesus Is King 

29. august 2019 delte Kim Kardashian en tolv låter lang sporliste for et prosjekt med tittelen Jesus Is King som inkluderer «Water» og «Garden», samt «Glade», «Selah», «God Is», «Baptized», «Sierra Canyon», «Hands On», «Wake the Dead», «Through the Valley», «Sunday» og «Sweet Jesus».

Sporliste
Sporlisten er hentet fra Kardashians Twitter-konto.

Notater
  betyr en medprodusent
  betyr en ekstra produsent
 «Garden» med vokaler av Ant Clemons
 «Water» med vokaler fra Ant Clemons
 "Use This Gospel" med vokaler fra Clipse og Kenny G på saksofon
 "New Body" med vokaler fra Nicki Minaj og Ty Dolla Sign
 "Hands On" med vokaler fra Fred Hammond

Referanser

Eksterne lenker 
 

Kanye West-album
GOOD Music-album
Musikkalbum fra 2019